open-index/open-wikipedia-markdown huggingface dataset:
MPC (aikakauslehti)

**MikroPC **(vuodesta 1983 vuoteen 1988 **Mikro** ja vuodesta 2013 vuoteen 2015 **MPC**) oli vuonna 1983 perustettu suomalainen tietotekniikka-alan lehti. *MPC* yhdistettiin syyskuussa 2015 Talentum Median keväällä 2015 Sanoma Magazinesiltä ostamaan *MB-lehteen*. Yhdistyneen lehden nimeksi tuli *[[Mikrobitti]]*. Sen ensimmäinen numero ilmestyi 24. syyskuuta 2015. Samalla *MPC* lakkautettiin.

MikroPC:n verkkopalvelussa oli uutisia, printtilehtien .PDF-versiot (vain tilaajille), tiedostoalue sekä keskustelupalsta, jossa voi kysyä tietotekniikkaan liittyviä kysymyksiä myös nimettömänä.

Yksitoista kertaa vuodessa (12 numeroa) ilmestyvällä *MPC*:llä oli 136&nbsp;000 lukijaa vuonna 2008 (KMT 08). Lehden keskimääräinen lukuaika oli 57 minuuttia (KMT/TGI Syksy 2004). Levikki on 30&nbsp;122 (LT 2009).

Lehden päätoimittajana toimi vuodesta 2012 alkaen Mikko Torikka. Ensimmäinen päätoimittaja 1983 oli lehden perustanut Timo Tolsa. Hänen jälkeensä lehden päätoimittajana toimi 20 vuotta Kari Tyllilä. 

Mikko Torikka jatkoi *Mikrobitti*-lehden päätoimittajana. Torikkaa edelsivät tehtävässä Antti Oksanen syyskuusta 2010 lähtien sekä häntä ennen useita vuosia tehtävässä toiminut Kimmo Seppälä. Lehden toimituspäällikkönä toimi Jouni Junkkaala.

## Lähteet

## Aiheesta muualla
* MPC
* MikroPC:n lehtiarkisto 2000-2009  (yli 6&nbsp;kk vanhat jutut kaikkien luettavissa)
Qattaran syvänkö

**Qattaran syvänkö** () on Egyptin alueella Libyan aavikolla sijaitseva maanpinnan painuma, jonka syvin kohta on 133&nbsp;metriä merenpinnan tason alapuolella. Syvänkö on laajuudeltaan 18&nbsp;000&nbsp;neliökilometriä (hieman Laatokkaa pienempi), leveydeltään 80&nbsp;ja pituudeltaan 120&nbsp;kilometriä. Syvängön pohjalla on suolatasanko.

## Alueen kuvaus

Syvängön luoteis- ja pohjoisosissa on suolaisia soita. Syvängöllä on laajoja suolakenttiä, jotka toisinaan täyttyvät vedellä. Näissä on kova kuori ja alla mutaa. Alueen suurin keidas, neljän neliökilometrin laajuinen ja murtovetinen Moghran keidas, on asumaton, ja sen kasvillisuus on pääasiassa ruokoa. Akasiat kasvavat yleensä kuivissa painumissa (wadi). 

Alueella elää gepardeja. Muita nisäkkäitä  alueella ovat kaksi gasellilajia, aavikkokettu, shakaali, aavikkojänis. Villejä muflonien ja lampaiden sukulaislajeja ja keihäsantilooppeja (*Oryx*) on myös elänyt alueella, mutta nykyään kannat ovat pieniä, tai ne ovat hävinneet. Vakituisia asutuksia alueella ei ole. Vaeltavat beduiinit ja heidän eläimensä käyttävät alueen vesipaikkoja etenkin kuivina aikoina.

## Toinen maailmansota
Toisessa maailmansodassa syvänkö oli este suurimmalle osalle sotilasajoneuvoista, etenkin panssarivaunuille. El Alameinin taistelussa tankit joutuivat kiertämään suolasuot ja -järvet jyrkkien rinteiden viertä, mikä osaltaan ratkaisi taistelun kulkua.

## Vesivoiman mahdollisuus
Välimereltä on syvängölle matkaa noin 80&nbsp;kilometriä. Vesitunnelin ja -voimalan rakentaminen merestä syvängön alueelle voisi tuottaa huomattavan energiamäärän.

## Lähteet
* Annotations. Central University Libraries at Southern Methodist University. Vol. VI, No. 1, Spring 2004.
* Manlius, M.,  Menardi-Noguera, A. and Andras Zboray, A. (2003). Decline of the Barbary sheep (*Ammotragus lervia*) in Egypt during the 20th century: literature review and recent observations. *J. Zool. (London)* 259: 403–409.
* Nora Berrahmouni and Burgess, Neil (2001] *Saharan halophytics (PA0905)*. World Wildlife Fund; online.
* Saleh, M.A., Helmy, I. and Giegengack (2001) The Cheetah, *Acinonyx jubatus* (Schreber, 1776) in Egypt (Felidae, Acinonychinae). *Mammalia* 65 (2): 177-194.

## Aiheesta muualla
* Vesivoimalaehdotus (englanniksi)
Dukla

**Dukla** on kaupunki Ala-Karpatian voivodikunnassa Puolan kaakkoisosassa. Kaupungin asukasluku oli vuoden 2019 arvion mukaan 2&nbsp;070.

Muutamia kilometrejä kaupungista etelään Slovakian rajalla sijaitsee Duklasola Karpaattien vuoristossa, joka on stategisesti tärkeä kulkureitti Puolan ja Slovakian välillä. Solan katsotaan olevan itäisen ja läntisen slaavilaisen kulttuurin kohtauspaikka. Duklasolasta on käyty kovia taisteluita vuonna 1848 Unkarin vallankumouksen ja toisen maailmansodan aikana.

## Lähteet

## Aiheesta muualla
Pussikontiaiset

**Pussikontiaiset** eli **pussimaamyyrät** ovat harvinaisia ja huonosti tunnettuja pussieläimiä Länsi-Australian aavikoilta. Pussikontiaisten kaksi lajia muodostavat Notoryctemorphia-lahkon ja Notoryctidae-heimon.

Pussikontiaiset ovat kehittyneet konvergentin evoluution myötä hyvin samankaltaisiksi kuin istukkanisäkkäisiin kuuluvat kontiaiset ja kultakontiaiset. Ne viettävät suurimman osan elämästään maan alla. Pinnalle ne tulevat harvoin, luultavasti useimmin sateiden jälkeen. Pussikontiaiset ovat sokeita ja niiden silmät ovat surkastuneet mykiöksi ihon alla. Niillä ei ole ulkoisia korvia, vain pienet reiät paksun turkin peitossa.

Pussikontiaisten pää on kartiomainen ja siinä on nahkainen kilpi kuonon suojana. Vartalo on pitkulainen ja häntä lyhyt sekä karvaton kärjestä. Pussikontiaiset ovat noin 12–16 senttimetriä pitkiä, painavat 40–60 grammaa ja niiden turkki on kauttaaltaan vaalea kultaisella loistolla. Pussikontiaisten pussinsuu osoittaa taaksepäin, jotta se ei täyttyisi hiekalla.

## Lähteet

## Aiheesta muualla
* Fauna of Australia: Notoryctidae (pdf) 
* Kuvia ja videoita pussikontiaisesta ARKivessa
Prohorovka

**Prohorovka** () on kaupunkityyppinen taajama Venäjällä Belgorodin alueella Psjol-joen varrella kaakkoon Kurskin kaupungista. Taajamassa asuu noin 9&nbsp;761 henkeä (VL2010).

Toisen maailmansodan aikana alueella käytiin valtava panssaritaistelu osana Kurskin taistelua, johon osallistui noin 1&nbsp;000 panssarivaunua.

## Lähteet

## Aiheesta muualla
Lowlife Philosophers

**Lowlife Philosophers** on porilainen, vuonna 2002 perustettu yhtye, jonka musiikissa yhdistyvät useat tyylisuunnat kuten indierock ja progressiivinen rock sisältäen myös pop-elementtejä sekä psykedeelisiä suuntauksia. Yhtyeen keulahahmona vaikuttaa karismaattiseksi kuvailtu laulaja Noora Tommila (muun muassa Eleanoora Rosenholm) ja baritonikitaraa soittaa myös muun muassa Kuusumun Profeetta -yhtyeessä vaikuttava Mikko Elo. Yhtyeen musiikille tärkeänä elementtinä toimivat myös Tero Fagerströmin kosketinsoittimet. Yhtye toimi vuosina 2002–2014 nimellä Lowlife Rock'n'Roll Philosophers. Bändi lyhensi nimensä alkuvuonna 2015 neljännen albuminsa julkaisun kynnyksellä.

Lowlife (Rock'n'Roll) Philosophers on julkaissut neljä kokopitkää albumia.  *Hiding Place* (2004) ja *Violent Calm* (2006) -levyjen julkaisijana on toiminut itsenäinen levymerkki Seeker. Yhtyeen kolmas albumi, *Welcome To The Dawn Of A New Time* (2009) julkaistiin Solmu Recordsin / Olo Levyjen kautta. Yhtyeen tuorein julkaisu *Same Revolution Twice*  julkaistiin Karkia Mistika Recordsin kautta lähes kuusi vuotta edellisen albumin julkaisusta.

## Kokoonpano
* Noora Tommila (laulu ja kitara)
* Tero Fagerström (koskettimet)
* Mikko I. Elo (baritonikitara)
* Ilona Jokinen (basso)
* Daniel Finley (rummut)

### Aikaisemmat jäsenet

* Lauri Hannus (basso 2002–2012)
* Ville Ristolainen (ent. Salonen) (rummut 2002–2008)

### Yhtyeessä vaikuttaneet
* Ilana Vähätupa (taustalaulu 2004–2005)
* Tapio Fagerström (basso, syksy 2004)

## Diskografia
### Albumit

* *Hiding Place* (2004)
* *Violent Calm* (2006)
* *Welcome To The Dawn Of A New Time* (2009)
* *Same Revolution Twice* (2015)

## Aiheesta muualla
* Yhtyeen kotisivut
* Karkia MIstika Records  
* Seeker
Teteriv

**Teteriv** () on Dneprin sivujoki Ukrainassa Žytomyrin alueella, jossa se virtaa alueen pääkaupungin Žytomyrin läpi ja laskeutuu lopulta Dnepriin Kiovan yläpuolella sijaitsevan Kiovan tekojärven kohdalla. Joki on 385&nbsp;km pitkä.

## Lähteet

## Aiheesta muualla
Polderi

**Polderi** on ympäröivää vesialuetta matalammalla sijaitseva maa-alue, joka on erotettu siitä valleilla ja padoilla. Vesipumppuja tarvitaan joidenkin poldereiden pitämiseen kuivina, jotkut voidaan tyhjentää laskuveden aikana. Poldereita on rakennettu moniin paikkoihin, missä maata on haluttu kuivattaa. Alankomaissa, erityisesti Hollannin maakunnissa on huomattavia määriä poldereita. IJsselmeer on poldereiden ympäröimä tekojärvi Alankomaissa. Monien jokien varsilla on tulva-altaita, poldereita, jotka suuren tulvan aikaan voidaan täyttää vedellä, jotta suuremmilta vahingoilta vältyttäisiin.

## Katso myös
*Marskimaa
Davao

**Davao** on kaupunki Filippiineillä. Kaupunki sijaitsee Mindanaon saarella, Davaonlahden rannalla. Sen pinta-ala on noin 2&nbsp;400 neliökilometriä. Kaupungin asukasluku on 1&nbsp;632&nbsp;991 asukasta (2015) ja se on Filippiinien kolmanneksi suurin kaupunki. Kaupungin läheisyydessä sijaitsee 2&nbsp;954 metriä korkea tulivuori Mount Apo.

## Maantiede ja ilmasto
Davao sijaitsee Davao-joen suulla lähellä Davaonlahden pohjukkaa.

Davaossa on trooppinen ilmasto. Kuiva kausi jatkuu marraskuusta toukokuuhun.

## Historia
Davaossa asuivat alun perin alkuperäiskansat, kuten bagobot, mandayat ja kalaganit, jotka harjoittivat metsästystä, kalastusta ja kaupankäyntiä. Varhaisilla yhteisöillä oli yhteyksiä ulkopuolisten kauppiaiden kanssa, jotka tulivat naapurisaarilta, ulkomailta jopa Kiinasta ja Malaijan saaristosta asti.

Ennen espanjalaisten saapumista islamilainen vaikutus oli alkanut levitä Mindanaossa moro-kauppiaiden ja -lähetyssaarnaajien kautta. Moro-sulttaanikunnat hallitsivat kauppaa ja puolustivat alueitaan ulkopuolisilta hyökkäyksiltä. Espanjalaiset aloittivat Davaon valloituksen vuonna 1848. Heidän kaudellaan manilahamppu tuli merkittäväksi viljelykasviksi. 

Espanjan–Yhdysvaltain sodan (1898) jälkeen Davao luovutettiin Yhdysvalloille. Kouluja, teitä, viljelymenetelmiä ja teollisuutta kehitettiin, mikä vauhditti Davaon taloutta ja loi perustan sen kasvulle. Japanilaisia maahanmuuttajia saapui suuria määriä, ja he perustivat kukoistavia manilahamppu-plantaaseja, jotka johtivat lempinimeen "Pikku-Tokio". Vuonna 1941 japanilaiset joukot hyökkäsivät Davaoon ja käyttivät sitä sotilastukikohtana strategisen sijaintinsa vuoksi. Kaupunki vaurioitui pahoin liittoutuneiden pommituksisssa. Filippiinien itsenäistyttyä vuonna 1946 Davaossa oli vilkasta jälleenrakennusta, muuttoliikettä ja väestönkasvua. Maatalous ja kauppa elpyivät, ja banaaneista ja durianista tuli keskeisiä vientituotteita.

Presidentti Ferdinand Marcosin kaudella Davaosta tuli poliittisen aktivismin keskus, jossa vastarintaliikkeet ajoivat demokratiaa ja uudistuksia.

Davaossa tehtiin kaksi tuhoisaa terroristi-iskua keväällä 2003, joissa kuoli kymmeniä ihmisiä. Iskujen tekijöiksi epäiltiin islamistiryhmää, mutta ryhmä kiisti osallisuutensa tekoon. 

## Lähteet

## Aiheesta muualla
Sandomierz

**Sandomierz** () on kaupunki Świętokrzyskien voivodikunnassa Kaakkois-Puolassa. Se on Sandomierzin piirikunnan hallinnollinen keskus. Kaupungin asukasluku oli 24&nbsp;326 vuonna 2015. Se sijaitsee Veiksel- ja San-jokien yhtymäkohdassa.


Tiedosto:Sandomierz 05.jpg
Tiedosto:Sandomierz 18.jpg


## Lähteet

## Aiheesta muualla
Luettelo ministereistä Suomen sisäministeriössä

Tämä on luettelo Suomen sisäministeriössä (vuoteen 2014 sisäasiainministeriö) toimineista ministereistä. Luettelossa on lueteltu sekä ministeriötä johtavat (ensimmäiset) sisä(asiain)ministerit että erikseen muut ministeriössä toimineet ministerit.

## Ensimmäinen ministeri

Sisäministeri johtaa ministeriötä ja käsittelee hallituksen työnjaon mukaan poliisia, pelastustoimintaa, rajojen vartiointia ja maahanmuuttoa koskevat asiat. Sisäministerin tehtäviin kuuluvat kansainväliset asiat sekä virkanimitys- ja henkilöstöasiat. Ministeri johtaa myös taloussuunnittelua ja talousarvioiden ja muiden yhteisten asioiden valmistelua omalla toimialallaan.

## Toinen ministeri
Sisäministeriössä on toisinaan ollut ensimmäisen ministerin ohella toinenkin ministeri. Ennen kuntaosaston siirtymistä valtiovarainministeriöön kuntaministereinä tunnetut ministerit toimivat *ministereinä sisäasiainministeriössä.*

Oheisessa luettelossa on mainittu ainoastaan ministerit, jotka ovat toimineet päätoimisesti sisäasiainministeriössä. Luettelossa ei siis ole mainittu niitä muiden ministeriöiden ministereitä, joiden salkkuun kuuluu vain joitain ministeriön asioita.

## Lähteet

## Aiheesta muualla
* Suomen sisäministeriön verkkosivut
Pentti Otsamo

**Pentti Otsamo** (s. 25. lokakuuta 1967 Oulu) on suomalainen kuvittaja, sarjakuvataiteilija ja graafinen suunnitelija. Hän on tullut tunnetuksi arkielämän kuvaajana.

## Elämä ja ura

Otsamo valmistui taiteen maisteriksi Taideteollisesta korkeakoulusta 1996. Suomen sarjakuvaseura myönsi hänelle Puupäähatun vuonna 1995. Vuonna 1995 julkaistu varhaistuotannon kokoava *Pölykapseli* toimi lähtölaukauksena pitkälle ja hallitulle uralle maan kärkipiirtäjien joukossa. Arkielämän kuvaukset saavat välillä absurdeja käänteitä, mutta tyyli pysyy samana.

Puupään jälkeen Otsamo on tullut tunnetuksi muun muassa Pauli Kallion kanssa tekemästä *FC Palloseurasta*, joka seuraa kuudennessa divisioonassa pelaavan joukkueen edesottamuksia. Otsamoa on julkaistu myös ulkomailla, ainakin saksaksi, englanniksi, ranskaksi ja ruotsiksi. Esimerkiksi albumi *Pieni olento* julkaistiin englanniksi nimellä *The Fall of Homunculus* jo vuonna 1998, siis ennen suomenkielistä versiota. Vuonna 2008 Otsamo ja Kallio toteuttivat elämäkerrallisen sarjakuva-albumin kielentutkija M. A. Castrénin matkoista Venäjälle.

Otsamon tyyli on varsin lämminhenkinen. Ligne claire -koulukunnan edustajana kuvat ovat varsin selkeitä ja helposti hahmotettavissa. Tarinat tukevat hyvin piirrostyyliä tai toisin päin ja kokonaisuudesta tulee hallittu.

Otsamo asuu Maaningalla.

## Teoksia
* Pölykapseli. Suuri Kurpitsa 1995.
* FC Palloseura 1: Nurmikenttien kutsu (käsikirjoitus Pauli Kallio). Otava 1998.
* FC Palloseura 2: Kenelle pillit soivat (käsikirjoitus Pauli Kallio). Jalava 1999.
* Pieni olento. Otava 1999.
* Haukotuksia. Suuri Kurpitsa 1999.
* Väliaikatietoja. Otava 2003.
* FC Palloseura 3: Veskari ohrapellossa (käsikirjoitus Pauli Kallio). Sammakko 2005.
* M. A. Castren ja Siperian kielioppi (käsikirjoitus Pauli Kallio). Otava 2008.
* 
* FC Palloseura 5: Huuhkaja lentää aurinkoon (käsikirjoitus Pauli Kallio). Suuri Kurpitsa 2016.
* FC Palloseura 6: Kulmalan isännän kisahuuma (käsikirjoitus Pauli Kallio). Suuri Kurpitsa 2021.
**Välittäjä – Kauppa-Lopo kaukana, kaukana Kuopiosta.* Suuri Kurpitsa, 2021. 
* 

## Lähteet

## Aiheesta muualla
* Pentti Otsamon verrkosivut
Torgau

**Torgau** on kaupunki Saksassa Saksin osavaltiossa Elben rannalla. Kaupungissa on arviolta 20&nbsp;047 asukasta (vuonna 2015) ja sen pinta-ala on 102,55 neliökilometriä.

Torgau muistetaan parhaiten paikkana, jossa puna-armeijan ja länsiliittoutuneiden joukot kohtasivat toisessa maailmansodassa 25. huhtikuuta 1945.


Tiedosto:Schloss Hartenfels Torgau Innenhof.jpg|Hartenfelsin linna
Tiedosto:Torgau_Grosser_Teich.jpg|Großer Teich -järvi
Tiedosto:Torgau Rathaus.jpg|Kaupungin raatihuone


## Lähteet

## Aiheesta muualla
Eekkeri

**Eekkeri** (, lyhenne *ac*) on anglosaksinen pinta-alan yksikkö.

Eekkeri vastaa
* n. 4 046,9 m² eli n. 0,405 hehtaaria. Yksi hehtaari on n. 2,47 eekkeriä.
* 43 560 neliöjalkaa,
* 4 840 neliöjaardia,
* 1/640 neliömailia.

Eekkeri on sellaisen suorakulmion pinta-ala, jonka toisen sivun pituus on yksi *[[furlong]]* (660&nbsp;ft ≈ 201&nbsp;m) ja toisen pituus on yksi *[[chain]]* (66&nbsp;ft ≈ 20&nbsp;m) tai neljä *[[rod]]ia*. Eekkerin arvellaan tarkoittaneen pinta-alaa, jonka pystyi kyntämään päivässä.

Sana *acre* on muinaisgermaaninen sana ja tarkoittaa "peltoa" (vrt. ruotsin *åker*). Se on anglosaksisena aikana tarkoittanut sitä peltopinta-alaa, minkä yhden härän vetämällä pyörättömällä auralla saa yhden päivän aikana kynnettyä.

## Lähteet
Isomäki

**Isomäki** () on yksi Porin kaupunginosista, ja alueelle on keskitetty urheilu- ja virkistystoimintaa, eikä kaupunginosassa ole asuinrakennuksia. Lähin asuinalue sijaitsee Isomäestä itään, naapurikaupunginosa Tiilimäessä. Aluetta rajaa pohjoisessa Valtatie 2 ja lännessä Valtatie 8. Etelässä on Isomäen urheilualueeseen miellettävä Porin metsä.

## Porin urheilukeskus

Isomäessä sijaitsee muun muassa Porin Ässien kotihalli, jääpalloseura Narukerän kotikenttä Porin tekojäärata, sekä jalkapalloseura FC Jazzin kotinurmi Porin stadion ja pesäpalloseura Pesäkarhujen kotikenttä. Tekojääradan vieressä on jalkapalloilijoiden, yleisurheilijoiden ja messujärjestäjien käyttämä Karhuhalli. 

Lisäksi alueelta löytyy Porin maauimala, kaksi harjoitusjäähallia ja tekojääkaukalo, tennishalli, tenniskenttiä ja tekonurmi- ja hiekkakenttiä. Viereisessä Porin metsässä on lenkkipolkuja ja patikointireittejä. Talvisin lenkkipoluilla menee hiihtoladut. Vähälumisina talvina ladut lumetetaan tekojääradalta ja jäähalleista tulevalla lumella. Metsässä sijaitsee myös kesäteatteri.

### Jäähalli

Isomäessä sijaitseva Porin suurin jäähalli rakennettiin alun perin tekojääradaksi, vuonna 1964. Se katettiin vuonna 1971 ja siellä on nykyisin yhteensä 6 472 paikkaa.

### Maauimala

Porin kaupungin maauimala (puhekielessä Maikkala) valmistui vuonna 1957, ja sen suunnittelusta vastasi arkkitehti Yrjö Lindegren. Nykyisin alue on asemakaavallisesti suojeltu, ja sen rakennusten suojelua valvoo Museovirasto. Vuosina 2002-2005 maauimalassa suoritettiin suuria peruskunnostuksia, jotka maksoivat yhteensä noin 4,3 miljoonaa euroa. 

### Porin stadion
Vuonna 1966 valmistunut stadion on yksi Suomen suurimmista yleisurheilu- ja jalkapallostadioneista. Yleisöä sinne mahtuu noin 12 000, katettuja istumapaikkoja on 4 094.

## Lähteet

## Aiheesta muualla
* 
* kesäteatteri
Hans-Valentin Hube

**Hans-Valentin Hube** (29. lokakuuta 1890 Naumburg an der Saale – 21. huhtikuuta 1944) oli saksalainen kenraalieversti, joka toimi komentaja Saksan armeijassa sekä ensimmäisessä että toisessa maailmansodassa. Toisen maailmansodan aikana hän sai joukoiltaan lempinimen *der Mensch* ().

## Ensimmäinen maailmansota
Hube liittyi Saksan maavoimiin helmikuussa 1909 ja palveli Magdeburgissa 26. rykmentissä. Ensimmäisen maailmansodan aikana hän toimi joukkueenjohtajana ja yleni pian 26. rykmentin toisen pataljoonan adjutantiksi. Hän haavoittui vakavasti Fontenayssa syyskuussa 1914 ja hänen vasen kätensä jouduttiin amputoimaan. 

Toivuttuaan Hube palasi rintamalle ja sodan loppuvaiheessa hän toimi 7. jalkaväkidivisioonan yleisesikuntaupseerina. Toisen maailmansodan aikana Hube oli Wehrmachtin ainoa yksikätinen kenraali.

## Toinen maailmansota
### Alkuvaiheet
Syyskuussa 1939 Hube johti saksan 3. jalkaväkirykmenttiä Puolan offensiivissa ja myöhemmin Ranskan, Belgian ja Hollannin valloituksissa. Hänet ylennettiin kenraalimajuriksi 1. kesäkuuta 1940 ja asetettiin komentamaan 1. jalkaväkidivisioonaa, joka elokuussa varustettiin uudelleen 16. panssaridivisioonaksi, jota Hube johti itärintamalla aluksi sotamarsalkka Gerd von Rundstedtin johtamassa Etelän armeijaryhmässä operaatio Barbarossan aikana.

Neuvostoliiton sotaretken aikana Hubelle myönnettiin rautaristin ritariristi ja myöhemmin operaatio Sinisen jälkeen ritariristi tammenlehvien kera. Stalingradin taistelussa hän komensi XIV panssariarmeijakuntaa ja jäi mottiin 6. armeijan kanssa, mutta Adolf Hitlerin käskystä hänet lennätettiin pois motista ennen sen kukistumista.

Stalingradin jälkeen Hube komennettiin johtamaan motissa tuhoutuneen XIV panssariarmeijakunnan uudelleenorganisointia. Tämän jälkeen, kesällä 1943, hän sai johtaakseen Sisilian puolustamisen amerikkalaisten maihinnousua vastaan. Saksalaiset eivät kyenneet torjumaan hyökkäystä, mutta Huben johdolla viivyttivät vihollista onnistuneesti ja vetäytyivät suhteellisen hyvässä järjestyksessä Italian mannermaalle.

Alkuvuodesta 1944 Hube palasi itärintamalle. Hän sai komentoonsa 1. panssariarmeijan. Maaliskuussa hänen joukkonsa joutuivat mottiin Kamenets-Podolskyn luona Dnestrin pohjoispuolella. Huben onnistui kuitenkin joukkoineen murtautua ulos motista maalis–huhtikuun vaihteessa.

### Kohtalo

20. huhtikuuta 1944 Hitler myönsi Hubelle ritariristin miekkojen kera tämän ansioista Välimeren rintamalla ja Kamenets-Polodskyn mottitaisteluissa. Ollessaan matkalla takaisin itärintamalle seuraavana päivänä hän sai surmansa, kun häntä kuljettanut Heinkel He 111 putosi maahan lähellä Hitlerin komentokeskusta Berchtesgadenissa.
Rocket to Russia

**Rocket to Russia** on marraskuussa 1977 julkaistu yhdysvaltalaisen punk-yhtye Ramonesin kolmas albumi. Se sisältää kappaleet "Rockaway Beach" ja "Sheena Is a Punk Rocker". Albumi oli viimeinen, jonka rumpali Tommy Ramone teki yhtyeen kanssa, sillä hän lähti yhtyeestä seuraavan vuoden alkupuolella. Hänen tilalleen tuli Marky Ramone. Tommy kuitenkin edelleen tuotti ja kirjoitti yhtyeen kappaleita. Albumin kannen valokuvan otti yhtyeen manageri Danny Fields. 

Albumin julkaisi uudelleen 2001 remasteroituna Rhino Records. Lbumin ka

## Kappaleet

# 
# 
# 
# 
# 
# 
# 
# 
# 
# 
# 
# 
# 
# 

### Vuoden 2001 remasteroidun albumin bonusraidat








## Singlet
### Iso-Britannia

* 
* 

### Yhdysvallat

* 
* 
* 

## Muusikot

* Joey Ramone – laulu
* Johnny Ramone – kitara
* Dee Dee Ramone – basso
* Tommy Ramone – rummut, tuottaja
Sean Kanan

**Sean Kanan** (s. 2. marraskuuta 1966 Cleveland, Ohio) on yhdysvaltalainen näyttelijä.

Kanan aloitti saippuasarjauransa vuonna 1993 sarjassa *[[General Hospital]]* Alan ”A.J.” Quartermaine Jr:nä. Hän oli roolissa tammikuusta 1993 kesäkuulle 1997. Vuosina 2000–2005 Kanan näytteli Deacon Sharpia saippuasarjassa *[[Kauniit ja rohkeat]]*. Vuosina 2009-2012 hän näytteli Deaconia sarjassa *[[Tunteita ja tuoksuja]]*. Kesällä 2012 Kanan teki vierailuroolin Kauniit ja rohkeat -sarjaan, jonka jälkeen hän palasi 15 vuoden tauon jälkeen A.J. Quartermainen rooliin General Hospital -sarjaan.

Kananin tunnetuin elokuvatyö on "karaten pahan pojan", Mike Barnesin rooli elokuvassa *[[Karate Kid III]]*. Hän palasi samaiseen rooliin Cobra Kai -sarjan viidennellä tuotantokaudella.

## Lähteet

## Aiheesta muualla

* 
* 
*
John McCook

**John McCook** (s. 20. kesäkuuta 1944 Ventura, Kalifornia, Yhdysvallat) on yhdysvaltalainen näyttelijä. Hän on näytellyt muun muassa vuodesta 1987 lähtien *[[Kauniit ja rohkeat|Kauniiden ja rohkeiden]]* Eric Forresteria. Televisiosarjassa *[[Tunteita ja tuoksuja]]* hän oli mukana vuosina 1975–1980. Lisäksi hän on vieraillut useissa televisiosarjoissa.

Arcade Records julkaisi vuonna 1994 musiikkialbumin *John McCook Sings Bold & Beautiful Love Songs*.

McCook on ollut vuodesta 1980 lähtien naimisissa Laurette Spang-McCookin kanssa ja heillä on kolme lasta. McCook on ollut aiemmin naimisissa kahdesti.

## Lähteet
Daniel McVicar

**Daniel McVicar** (s. 17. kesäkuuta 1958 Independence, Missouri, Yhdysvallat) on yhdysvaltalainen näyttelijä. Hän on näytellyt *[[Kauniit ja rohkeat|Kauniiden ja rohkeiden]]* Clarke Garrisonin roolia ja elokuvissa *Guardian Angel* ja *Scorned*.

## Aiheesta muualla
*Daniel McVicar kotisivu
*
Adrienne Frantz

**Adrienne Danielle Frantz** (s. 6. kesäkuuta 1978 Mount Clemens, Michigan) on yhdysvaltalainen näyttelijä ja laulaja. Parhaiten hänet tunnetaan roolistaan sarjassa *[[Kauniit ja rohkeat]]*, jossa hän näytteli Ambrosia ”Amber” Moore Forresteria vuosina 1997–2005 ja jälleen vuosina 2010–2011. Vuonna 2003 hän näytteli myös Amberin kaksoissisarta April Knightia. Joulukuusta 2006 toukokuuhun 2010 (Yhdysvaltojen esitystahdissa) Frantz näytteli samaista roolia sarjassa *[[Tunteita ja tuoksuja]]*. Frantz poistui *Tunteista ja tuoksuista* jaksossa, joka esitettiin 7. toukokuuta 2010.

Frantzin uran ensimmäinen saippuasarjarooli oli vuonna 1997 sarjassa *[[Sunset Beach]]*, jossa hän näytteli Tiffany Thornea, mutta hän jätti roolinsa pian samana vuonna saatuaan Amberin roolin *Kauniista ja rohkeista*. Vuonna 2001 Frantz voitti Daytime Emmy -palkinnon parhaana nuorena näyttelijänä. Laulajanuransa hän aloitti vuonna 2006. Frantzin debyyttialbumi *Anomaly* ilmestyi toukokuussa 2007. Albumilla laulaa myös Daniel Wise. Saippuasarjojen lisäksi Frantz on näytellyt pieniä rooleja useissa televisiosarjoissa ja elokuvissa, kuten *[[Resident Evil 2]]* ja *[[70’s Show]]*.

Frantz seurusteli pitkään Goo Goo Dolls -yhtyeen keulahahmon Johnny Rzeznikin kanssa, mutta he erosivat vuonna 2005. Vuonna 2011 Frantz meni vuoden seurustelun jälkeen naimisiin näyttelijä Scott Baileyn kanssa.

## Lähteet
*
Sijoitusperiaate

**Sijoitusperiaatteen** mukaan vaihdannaisen renkaan *R* jokainen polynomien välinen yhtälö pysyy voimassa, kun *x*:n paikalle sijoitetaan mikä tahansa renkaan alkio *c*. Tämä johtuu siitä, että renkaan *R* ja sen polynomirenkaan *R[x]* välillä on olemassa homomorfismi  R[x] \rightarrow R, \quad f(x) = f(c), missä renkaan alkio *c* on kiinteä ja f(x) = a_0 + a_1x + \cdots + a_nx^n ja f(c) = a_0 + a_1c + \cdots + a_nc^n. Tämä on rengashomomorfismi, sillä
*a(x) = f(x) + g(x) \Rightarrow a(c) = f(c) + g(c),
*b(x) = f(x) \cdot g(x) \Rightarrow b(c) = f(c) \cdot g(c) ja 
*f(x) = 1 \Rightarrow f(c) = 1.

## Esimerkki

Kokonaislukujen rengas tavanomaisten yhteen- ja kertolaskun suhteen on vaihdannainen. Polynomit *f*(*x*) = *x*, *g*(*x*) = 1 + *x<sup>2</sup>* ja *h*(*x*) = *x* + *x<sup>3</sup>* toteuttavat yhtälön *f*(*x*)*g*(*x*) = *h*(*x*). Sijoittamalla *x* = 3 saadaan *f*(3) = 3, *g*(3) = 10 ja *h*(3) = 30. Siis *f*(3)*g*(3) = *h*(3), aivan kuten sijoitusperiaate ennustaa.
Radiolupa

**Radiolupa** oli Yleisradion vuosina 1927–1976 radion käytöstä perimä maksu. 

Periaatepäätös kuuntelulupamaksuista tehtiin yleisradiokysymyksen järjestämistä pohtineessa neuvottelukokouksessa joulukuussa 1924. Aiemmin kuuntelulupia olivat välittäneet Suomen Radioyhdistys, Nuoren Voiman Liitto ja Suojeluskuntain Yliesikunta. Yleisradion saatua myynnin toimekseen radiolupia myytiin ensin yleisradioyhtiön konttorissa ja muutamissa radioliikkeissä. Radiolain tultua voimaan kuuntelulupia koskevat asiat siirtyivät posti- ja lennätinhallituksen lennätinosastolle.

Radiolupa koski myös autoradioita, ja lupamaksun suorittamisen osoittava kuitti oli pidettävä mukana autossa.

Radion kuunteluluvan hinta oli vuodesta 1927 toisen maailmansotaan asti 100 markkaa vuodessa. Yleisradio sai tästä käyttöönsä valtion kanssa erikseen sovittavan osuuden. Vuonna 1955 oli lunastettu jo miljoona radiolupaa. Puolentoista miljoonan radioluvan määrä ylittyi vuonna 1965, ja vuoden 1969 lopussa radiolupia oli noin 1&nbsp;744&nbsp;000. 1960-luvun loppupuolella radiolupien määrän kasvu muodostui pääasiassa televisiolupamaksuihin sisältyneistä radioluvista sekä matka- ja autoradioiden lisääntymisestä eli käytännössä kotitalouksien toisesta tai kolmannesta radioluvasta. Vuonna 1964 Suomi oli Euroopan radiolupatiheydessä kuudennella, mutta vuonna 1969 jo toisella sijalla edellään enää vain Luxemburg.

Radioluvasta luovuttiin vuoden 1977 alussa. Televisiot olivat yleistyneet koko kansan keskuuteen ja Yleisradio saattoi periä rahoituksensa pelkistä televisioluvista. Televisioluvista saadut tulot ylittivät radiolupatulot ensimmäisen kerran vuonna 1964, ja vuonna 1969 aloitettujen väritelevisiolähetysten myötä alettiin periä väritelevision lisämaksua. Toinen syy oli suurikokoisten putkiradioiden syrjäytyminen pienempien transistoriradioiden tieltä, jolloin radioluvantarkastajien työ kävi vaikeammaksi, kun radion saattoi helpommin piilottaa. Vuoden 1976 lopussa radiolupia oli noin 2,2 miljoonaa.

## Lähteet
Transistoriradio

**Transistoriradio** on radiovastaanotin, joka käyttää transistoreita vahvistamaan signaalia. Ensimmäinen kaupallista menestystä saanut transistoriradio oli yhdysvaltalaisen Texas Instrumentsin valmistama Regency TR-1 -transistoriradio. Se valmistui vuoden 1954 joulumarkkinoille. Laitteessa oli neljä transistoria.

Termiä transistoriradio käytettiin erityisesti 1960–1970-luvuilla, kun markkinoilla ja käytössä oli vielä vanhempaa tekniikkaa edustavia putkiradioita. Kun putkiradioiden sittemmin syrjäydyttyä käytännössä kaikki radiovastaanottimet ovat nykyisin transistoriradioita, ei enää puhuta transistoriradioista vaan pelkistä radioista. 

Transistorit toimivat paljon pienemmällä jännitteellä kuin elektroniputket: transistoreille riittää alhainen paristojännite mutta tällainen radio voi myös toimia verkkojännitteellä.


Tiedosto:RegencyTR1.jpg|Texas Instrumentsin Regency TR-1 transistoriradio.
Vintage Regency TR-1 Transistor Radio, Serial Number 16599, AM Band, Ivory Cabinet, 4 Transistors, Made In USA, Circa 1954 bbbbbb (33133546156).jpg|Texas Instrumentsin Regency TR-1 avattuna.
Vintage Newspaper Advertisement For The Regency TR-1 Transistor Radio, The San Bernardino County Sun (California), December 10, 1954 (14836556971).jpg|TR-1 transistoriradion mainos (10.12.1954).
Tiedosto:Pocket radio open english.jpg|Vanha viisitransistorinen transistoriradio avattuna.
Tiedosto:D 1957 Akkord Peggie.jpg|Radio vuosimallia 1957.

## Katso myös
*Kidekone
*Viritinvahvistin

## Lähteet

## Aiheesta muualla
Pii (kirjain)

**Pii** (isona kirjaimena **Π**, pienenä **π**, ) on kreikkalaisen kirjaimiston 16. kirjain. Sen äännearvo on sekä muinaiskreikassa että nykykreikassa . Kreikkalaisissa numeroissa piin lukuarvo on 80.

Latinalaisessa kirjaimistossa piitä vastaa kirjain P/p ja kyrillisessä kirjaimistossa kirjain П/п. Suomen kieleen pii translitteroidaan sekä muinaiskreikasta että nykykreikasta *p*.

## Muoto ja sen historia

Pii on kehittynyt foinikialaisen kirjaimiston kirjaimesta  (*[[pe (kirjain)|pe]]*).

Pii oli käytössä kaikissa paikallisissa kreikkalaisissa kirjaimistoissa. Sen yleisimmässä muodossa vasemmanpuoleinen sakara oli alun perin yleensä oikeanpuolista selvästi pidempi, mitä kautta se on kehittynyt latinalaisen kirjaimiston P-kirjaimeksi. Piissä sakaroiden pituus sen sijaan tasaantui ajan mittaan, ja se sai nykyisen muotonsa, ja suurin piirtein sama muoto siirtyi kyrilliseen kirjaimistoon. Muun muassa Kreetalla esiintyi muotoa, joka muistutti nykyistä latinalaisen kirjaimiston C-kirjainta.

Epigrafisissa lähteissä piistä esiintyy muun muassa seuraavanlaisia variantteja:


Greek Pi normal.svg
Greek Pi archaic.svg
Greek Pi oblique.svg
Greek Pi 03.svg
Greek Pi 09.svg
Greek Pi 04.svg
Greek Pi 05.svg
Greek Pi 08.svg
Greek Pi rounded.svg
Greek Pi 07.svg
Greek Pi C-shaped.svg


## Merkityksiä

* π on vakio π, joka tarkoittaa ympyrän kehän suhdetta halkaisijan pituuteen, ja sen likiarvo on 3,14159.
* π on myös esimerkiksi alkulukufunktion symboli.
* π´ on kreikkalaisissa numeroissa luku 80.
* Π on tulo-operaattori samaan tapaan kuin sigma Σ on summaoperaattori.

## Lähteet

## Aiheesta muualla
Mogao-luolat

**Mogao-luolat** () on 492 temppelin kokonaisuus Kiinassa, Gansun maakunnassa lähellä Dunhuangin kaupunkia. Luolat tunnetaan myös nimellä **Tuhannen buddhan luolat** (). 

Legendan mukaan buddhalaismunkki Le Zun sai vuonna 366 jaa. näyn tuhannesta Buddhasta ja suostutteli varakkaan silkkitien pyhiinvaeltajan rahoittamaan ensimmäisen temppelin. Temppeliluolien määrä kasvoi lopulta yli tuhannen. Luolat olivat kooltaan 9–70 neliömetriä ja korkeus vaihteli 1,5–5 metrin välillä. Luolien lisäksi valmistettiin 2&nbsp;400 savipatsasta. Patsaita ei veistetty, koska vuoren hauras kivi ei soveltunut siihen. Patsaista korkein on 33 metriä korkea. 300–1300-luvuilla buddhalaiset munkit kokosivat paikkaan kirjoituksia ja pyhiinvaeltajat maalasivat luoliin seinämaalauksia, jotka peittävät 42&nbsp;000 neliömetrin alan. Luolat hylättiin 1300-luvulla.

Buddhalaiset munkit arvostivat askeettista elämää, ja uskoivat kaukaisten luolien auttavan valaistumisessa. Maalaukset toimivat meditaation apuna, valaistuksen etsimisen kuvallisina esityksinä ja buddhalaisen uskonnon opetusvälineinä lukutaidottomille kiinalaisille. 
 
Nykyisin eroosio ja ihmisen toiminta ovat tuhonneet kompleksia. Mogao-luolat ovat tärkeä matkailukohde ja arkeologisen tutkimushankkeen kohde. Luolista tuli Unescon maailmanperintökohde vuonna 1987.

## Kätketty kirjasto
Vuonna 1899 kiinalainen taolainen Wang Yuanlu löysi valtavan, kätketyn huoneen erään temppelin seinän takaa. Kyseessä oli pienehkö huone, joka oli täytetty kirjoituskääröillä. Kirjoitukset ajoittuivat vuosien 406–1002 välille, joista viimeksi mainittu vastasi suunnilleen kirjaston umpeenmuuraamisajankohtaa. Kirjoitusten lisäksi kammiosta löytyi maalauksia. Teoksiin kuului vanhoja kiinalaisia hamppupaperikääröjä, tiibetiläisiä kääröjä sekä maalauksia hamppukankaalle, silkille ja paperille. Kirjoitusten aiheet vaihtelivat kanonisoiduista buddhalaisista teksteistä apokryfisiin teksteihin, rukouskirjoihin, kungfutselaisiin teksteihin, taolaisiin teksteihin, Kiinan hallituksen tuottamiin teksteihin, hallintodokumentteihin, runokokoelmiin, hakemistoihin ja kalligrafian opetusteksteihin. Teokset olivat säilyneet hyvin kuivan ilman ansiosta.

Huhut löydöstä kulkivat eurooppalaisten tutkimusmatkailijoiden korviin. Ensimmäisenä ehti Sir Aurel Stein vuonna 1907. Stein ja Paul Pelliot veivät suuret määrät kirjoituskääröistä Eurooppaan tukemalla Wangin pyhäkköalueen entisöintihanketta. Myöhemmin kääröjä veivät japanilainen Otani Kozui ja venäläinen Sergei F. Oldenburg. Näistä Stein vei määrällisesti suurimman kokoelman, joka kuitenkin sisälsi muun muassa sadoittain kopioita timanttisutrasta, sillä Stein ei osannut lukea kiinaa. Loput kiinankieliset kirjoitukset vietiin Pekingiin. Nykyään löydöt ovat esillä maailman merkittävimpiin kuuluvissa museoissa.

## Lähteet

## Aiheesta muualla

* 
* Tue Dunhuang-dokumenttien restaurointia
Kielen liikehermo

**Kielen liikehermo** (lat. *nervus hypoglossus*) eli kahdestoista aivohermo. Sen useat juuret yhdistävät kielen lihaksiston ydinjatkeeseen.

## Lähteet
* Terveyskirjasto
Seliger

**Seliger** () on järvi Tverin ja Novgorodin alueilla Venäjällä. Se kuuluu Volgan vesistöalueeseen ja sen pinta-ala on 212&nbsp;km² ja keskisyvyys 5,8&nbsp;m. Suurin kaupunki on Ostaškov, joka sijaitsee järven eteläosan rannalla.

Seliger on syntynyt Valdain ylängölle jääkauden jälkeisenä aikana. Nykyisin järveen laskee 110 jokea, joiden valuma-alue on 2275&nbsp;km². Järven korkeus merenpinnasta on 205&nbsp;m. Seliger koostuu useista ketjuttuneista osista, pitkistä järvenselistä (), jotka ovat yhteydessä toisiinsa kapeiden salmien kautta. Tämän vuoksi rantaviivaa on yli 500&nbsp;km ja saaria yli 160. Järven venäläinen nimi Seliger tulee alun perin itämerensuomalaisesta Särkijärvi-nimestä.

Suurimpia saaria ovat Gorodomlja (Городомля), jolla sijaitsee Solnetšnyin suljettu kaupunki; Stolobnyi (Столобный), jolla sijaitsee Nilovin luostari; suurin saari Hatšin (Ха́чин), jolla sijaitsee leirikeskus.

Järvi on suojeltu luonnonpuisto. Ostaškovin kaupunki on suosittu lomakohde.

## Lähteet
Glenroy Gilbert

**Glenroy John Gilbert** (s. 31. elokuuta 1968 Port of Spain, Trinidad ja Tobago) on kanadalainen yleisurheilija, joka voitti olympiakultaa olympialaisissa 1996. Glenroy Gilbert muodosti yhdessä Robert Esmien, Bruny Surinin ja Donovan Baileyn kanssa 1990-luvun puolivälin hallinneen 4&nbsp;×&nbsp;100 metrin viestijoukkueen.

Gilbert teki olympiadebyyttinsä Soulissa vuonna 1988, jolloin hän oli 21. pituushypyssä. Vuoden 1990 Kansainyhteisön kisoissa Gilbert oli pituushypyn kahdeksas. Olympialaisissa 1992 hän pääsi välieriin 4&nbsp;×&nbsp;100 metrin juoksussa. Gilbertin ensimmäinen mitali on MM-kilpailuista 1993, jolloin Kanadan joukkue voitti pronssia 4&nbsp;×&nbsp;100 metrin juoksusta. Seuraavissa maailmanmestaruuskilpailuissa vuonna 1995 Gilbert oli voittamassa maailmanmestaruutta 4&nbsp;×&nbsp;100 metrin juoksussa.

Gilbert kilpaili myös rattikelkkailussa vuoden 1994 talviolympialaisissa ja sijoittui viidenneksitoista kaksihenkisjoukkueessa ja yhdenneksitoista nelihenkisjoukkueessa.

Atlantan olympialaisissa 1996 Kanadan viestijoukkue löi Yhdysvallat ja voitti 4&nbsp;×&nbsp;100 metrin olympiakullan. 100 metrin juoksussa Gilbert pääsi neljännesfinaaleihin. MM-kilpailuissa 1997 Gilbert oli Kanadan joukkueessa voittamassa maailmanmestaruutta 4&nbsp;×&nbsp;100 metrin juoksussa. MM-kilpailuissa 1999 ja olympialaisissa 2000 Kanadan joukkueen taival jäi välieriin. 

Uransa jälkeen Gilbert toimi lyhyen aikaa CBC:n radiossa Ottawassa ja nykyään hän valmentaa Kanadan 4&nbsp;×&nbsp;100 metrin viestijoukkuetta.
Scylla

**Scylla** tai **Skylla** voi viitata muun muassa seuraaviin:

* Skylla (lat. *Scylla*), merihirviö kreikkalaisessa mytologiassa
* Skylla (lat. *Scylla*), Megaran prinsessa kreikkalaisessa mytologiassa
* 155 Scylla, pikkuplaneetta
* Scylla, suomalainen purjevenetyyppi
* Scylla, sinitaskurapujen suku
* Scylla, Pako-televisiosarjan neljännen tuotantokauden ensimmäinen jakso

#### Britannian kuninkaallinen laivasto
* HMS ''Scylla'', Cruizer-luokan 18-tykkinen prikisluuppi
* HMS ''Scylla'', Pearl-luokan potkurikorvetti
* HMS ''Scylla'', Apollo-luokan risteilijä
* HMS ''Scylla'' (98), Dido-luokan ilmatorjuntaristeilijä
* HMS ''Scylla'' (F71), Leander-luokan fregatti
Värttinähermo

**Värttinähermo** (lat. *nervus radialis*) on hartiapunoksesta haarautuva hermo. Värttinähermo hermottaa kolmipäistä olkalihasta sekä kyynärvarressa sijaitsevia sormien ja ranteen ojentajalihaksia. Lisäksi se toimii peukalon, etu- ja keskisormen kädenselän puolen tuntohermona.

Värttinähermo voi vahingoittua jos se joutuu puristuksiin olkaluun takapinnan kanssa. Tavallisesti niin voi käydä jos ihminen humalan tai muun syyn takia nukkuu niin sikeästi ettei havaitse hermon olevan puristuksissa. Aluksi rannetta ei voi ojentaa mutta ajan kanssa vaiva useimmiten paranee.

## Lähteet
Wanda Gattino

**Wanda Gattino** (oik. **Nestor Gattino**; s. 6. marraskuuta 1969) on argentiinalainen Aku Ankka -sarjakuvan piirtäjä. Vuonna 1990 hän pääsi Disney-taiteilija Santiago Scalabronin apulaiseksi, ja tämän ja muiden taiteilijoiden tussaajana hän oppi piirtämään ankkoja. Daniel Brancan opastuksella hän alkoi piirtää omia sarjojaan 1990-luvun loppupuolella.

1990-luvulla Gattino työskenteli Jaime Diazin piirustusstudiolla ja alkoi sinä aikana piirtää Disneyn hahmojen lisäksi myös Warner Brosin ja Hanna-Barberan tuotantoihin. 1990-luvun puolivälissä hän siirtyi piirtäjäksi Egmontille Kööpenhaminaan. Hän on myös tehnyt käsikirjoituksia Aku Ankkoihin. Hänen ja brasilialaisen Carlos Motan käsialaa on muun muassa kuvitus Roope-sedän seikkailuun Euroopassa, jolloin tämä käy myös Lapissa. Tarinan käsikirjoituksen on tehnyt Per-Erik Hedman.
Hilbertin luokkakunta

Matematiikassa **Hilbertin luokkakunnalla** tarkoitetaan seuraavaa lukukunnan *F* laajennusta *E*:

1. *E*:n aste *F*:n suhteen on yhtä suuri kuin *F*:n luokkaluku *h<sub>F</sub>*.

2. Jokainen *F*:n alkuideaali \mathfrak{P} hajoaa tuloksi *h<sub>F</sub>* kappaletta erillisiä *E*:n alkuideaaleja, missä *f* on ideaaliluokan \mathfrak{P} kertaluku luokkaryhmässä.

3. Jokainen *F*:n ideaali on pääideaali *E*:ssä.

4. *F*:n ideaaliluokkaryhmä on isomorfinen *E*:n Galois'n ryhmän kanssa kunnan *F* suhteen.

Tällöin *E* on yksikäsitteisesti määrätty. Hilbertin luokkakunnan olemassaolo on arvokas työkalu tutkittaessa ideaaliluokkaryhmän rakennetta. Hilbertin luokkakunnan olemassaolon todisti Philipp Furtwängler.
Sextus Julius Frontinus

**Sextus Julius Frontinus** (noin 40 – 103 jaa.) oli roomalainen sotilas, poliitikko, kirjailija ja insinööri. 

Vuonna 70 Frontinus oli preettori, ja viisi vuotta myöhemmin hänet lähetettiin Britannian kuvernööriksi. Hän kukisti Walesissa asuneet vihamieliset heimot ja perusti tukikohdan Caerleoniin Legio II Augustalle. Gnaeus Julius Agricola seurasi häntä kuvernöörinä vuonna 78. Vuonna 95 hänet määrättiin Rooman akveduktien tarkastajaksi (*curator aquarum*). 

Frontinuksen pääteos on *De aquis urbis Romae*, joka kertoo Rooman vedensaannin historiasta. Kirjassa kerrotaan myös akvedukteja koskevista laeista ja niiden korjaamisesta. Frontinus kirjoitti myös nykyään kadonneen teoksen sodankäynnistä nimellä *De re militari*. Säilynyt on Frontinuksen kirja antiikin kreikkalaisten ja roomalaisten käyttämistä stratagemeista eli sotajuonista nimellä *Strategematicon libri iii*. 

## Aiheesta muualla
* De aquis ja Strategemata - LacusCurtius
Naruska

**Naruska** on kylä Sallassa. Se sijaitsee 50 kilometriä Sallan keskustasta pohjoiseen, aivan Venäjän rajan tuntumassa.

Kylä on muodostunut 1940-luvun lopulla pääasiassa vastiketiloista, jotka annettiin talvisodassa menetettyjen alueiden tilalle (lähinnä Korjan kylässä asuneille). Kylän asutus on harvaa ja se on levittäytynyt Naruskajoen varrelle liki 20 kilometrin matkalle.

Naruskalla on talouksia 27 ja asukkaita 69. Naruskajoen rannoille on viime vuosien aikana rakennettu varsin paljon vapaa-ajan asuntoja. Kylää ympäröivät lukuisat vaarat ja tunturit, korkeimpina niistä Karhutunturi (518&nbsp;m), Politimanvaara (395&nbsp;m), Jauratustunturi (470&nbsp;m) sekä Sallan kunnan korkein kohta Sorsatunturi (628&nbsp;m). Naruskan seudulle on ominaista myös suuret aapasuot, kuten Politiman-, Sieka- sekä Rikkiaapa. Alueen suurimpia järviä ovat Naruska-, Saukko ja Haltiajärvi.

Naruskalla sijaitsee Ilmatieteen laitoksen sääasema ja paikkakunta on tunnettu ennätyspakkasistaan. Vuonna 1985 siellä mitattiin jopa −50,4 celsiusastetta. 28.1.1999, samaan aikaan kun Kittilän Pokassa mitattiin Suomen virallinen pakkasennätys (–51,5°C), Naruskassa mitattiin –54,3°C. Tätä ei kuitenkaan hyväksytty viralliseksi ennätykseksi, koska Naruskan sääasema ei ollut tuolloin virallisesti käytössä. Koulu, posti ja kauppa lakkautettiin kylältä 1990-luvulla. Kylällä toimii muutamia matkailuyrityksiä. Muita elinkeinoja ovat maa-, metsä- ja porotalous.

## Nähtävyyksiä
* Karhutunturi. Tunturille kulkee merkittyjä polkuja ja talvella latuja sekä moottorikelkkareitti. Tunturin rinteessä on myös taukopaikaksi tarkoitettu kota.
* Naruskajoki. Kylää halkovassa kalaisassa joessa on useita näyttäviä koskia, joista suurin on Siekaköngäs. Naruskajoesta kalastaja voi saada taimenta, harjusta, siikaa, ahventa ja haukea. Joen rannalla on myös useita grillikatoksia ja tulipaikkoja taukopaikaksi.
* Tuntsa. Kylän pohjoispuolelta alkava Tuntsan erämaa-alue on erinomaista retkeily-, kalastus- ja metsästysaluetta. Vuonna 1960 Tuntsalla riehui Suomen suurin metsäpalo, jossa tuhoutui 20&nbsp;000 hehtaaria metsää Suomen puolella ja 100&nbsp;000 hehtaaria Venäjän puolella.
* Muita nähtävyyksiä ovat
** Suoltijoen savottapirtti
** Sorsatunturi 
** Pirunkirkko Tuntsalla
** Sodan aikainen saksalaisten kenttävartio

## Lähteet

## Aiheesta muualla
* Naruskan retkeilymaja
Plavsk

**Plavsk** on kaupunki Tulan alueella Venäjällä, jonka asukasluku vuonna 2002 oli 16&nbsp;750 henkilöä. Sen koordinaatit ovat 53°42′34″N, 37°17′31″E. Kaupunki on perustettu vuonna 1540. Kaupunki sijaitsee Okan sivujoen Plava () varrella.

## Aiheesta muualla
Keskushyökkääjä

**Keskushyökkääjä** on urheilussa käytetty nimitys pelipaikalle. Tyypillisesti sitä käytetään joukkuelajeissa, kuten jääkiekko, salibandy tai amerikkalainen jalkapallo. Keskushyökkääjä vastaa yhdessä laitahyökkääjien kanssa hyökkäämisestä ja toisaalta rakentaa peliä puolustajien kanssa. Monesti keskushyökkääjä toimii ylimpänä puolustajana ja alimpana hyökkääjänä.

## Keskushyökkääjä jääkiekossa
Tavallisesti keskushyökkääjä hoitaa aloitukset ja toimii usein hyökkäyskolmikon johtohenkilönä, jonka ympärille muu ketju kootaan. Keskushyökkääjän tehtävä on myös osallistua aktiivisemmin puolustukseen kuin laitahyökkääjien.

## Katso myös
* Keskushyökkääjä amerikkalaisessa jalkapallossa
Jeesuksen toinen tuleminen

**Jeesuksen toinen tuleminen** eli **paruusia** ( tai *parousia*) tarkoittaa kristinuskon odotusta Jeesuksen paluusta, jonka yhteydessä hänen on määrä täyttää loput Raamatun messiaanisesta ennustuksesta. Jeesuksen toinen tuleminen on keskeinen osa kristillistä eskatologiaa eli lopun aikojen tapahtumia koskevia oppeja.

Myös islamiin sisältyy oppi Jeesuksen paluusta lopun aikoina.

## Jeesuksen paluun käsite kristinuskossa

Useimmat kristilliset suuntaukset odottavat Raamatussa kuvattua Jeesuksen toista tulemista eli paluuta. Näkemykset eri kristillisten suuntausten parissa vaihtelevat, mutta nykyään suhteellisen harvat yrittävät tehdä tarkkaa kuvausta Raamatun osien vertauskuvallisilta vaikuttavien profetioiden perusteella. Yleisesti on hyväksytty, että Jeesus tulee tuomitsemaan maailman (viimeinen tuomio) ja perustamaan Jumalan valtakunnan eli täyttämään Raamatussa messiaasta annetun profetian.

### Raamatunkohtia, jotka käsittelevät aihetta

* Markus 8:34–9:1
* Matteus 16:24–28
* 
* 
* Luukas 9:23–27
* 
* 
* 
* 
* 
* Ilmestyskirja

Myös muissa Uuden testamentin kirjoissa on viitattu usein toiseen tulemiseen. Myös lukuisten Vanhan testamentin kohtien on tulkittu kertovan tuosta tapahtumasta.

## Jeesuksen toinen tuleminen islamissa

Koraanissa Jeesus on näkyvämmin esillä kuin Muhammad, mutta hänen toista tulemistaan ei mainita. Jeesuksen tehtävistä lopun aikoina aletaan  kirjoittaa vasta 800-luvulla, kun islamilaista teologista kirjallisuutta alkaa ilmestyä.

Islamilaisessa eskatologiassa Jeesus ei tule tuomitsemaan ihmisiä viimeisellä tuomiolla, vaan saapuu sotimaan Antikristusta vastaan. Jeesuksen rinnalla esiintyy myös toinen messiaaninen hahmo, *[[Mahdi]]*. 

Lopun aikojen tuloa ennakoi Antikristuksen *(ad-Dajjal)* saapuminen, maanjäristykset, auringon nouseminen lännestä ja yleinen tapojen turmelus. Sodan Antikristusta vastaan aloittaa Mahdi, joka tuo mukanaan oikeudenmukaisuuden ja ajaa vääryyden pois. Šiialaiset katsovat, että hän on kätkeytynyt 12. imaami, mutta sunnit eivät ole siitä yhtä varmoja. 

Jeesus palaa maan päälle sotimaan yhdessä Mahdin kanssa muslimina roomalaisia ja Antikristusta vastaan. Hän laskeutuu valkoiseen minareettiin Damaskoksen itäosassa. Jeesuksen paluu tapahtuu perjantaina, muslimien aamurukouksen aikana. Jeesus surmaa Antikristuksen Luddin portin luona, särkee ristit, tappaa siat ja lopettaa *[[jizya]]*-veron tarpeettomana, koska kristittyjä tai juutalaisia ei enää ole. Hän voittaa myös Gogin ja Magogin. Jeesus tuomitsee ihmisiä islamin lain, *[[šaria]]n*, mukaan, menee naimisiin arabialaisen naisen kanssa ja saa lapsia. Jeesus kuolee ennen viimeistä tuomiota, ja hänet haudataan Medinaan Muhammedin viereen.

Jeesuksen asema lopun aikojen ruhtinaana on Jaakko Hämeen-Anttilan mukaan saanut nostetta islamin sisäisistä kiistoista. Sunnimuslimit halusivat kaventaa Mahdin merkitystä tuomalla hänen rinnalleen Jeesuksen toisena lopun aikojen sankarina.

## Katso myös
* Millennialismi

## Lähteet
Uimaopetus

**Uimaopetus** tarkoittaa opetusta, jonka tavoitteena on opettaa riittävä uimataito. Pohjoismaissa käytettävän uimataidon määritelmän mukaan uimataitoinen on henkilö, joka syvään veteen pudottuaan ja noustuaan pinnalle pystyy uimaan yhtäjaksoisesti 200 metriä, josta 50 metriä on uitava selällään.

Suomessa uimaopettajia kouluttaa Suomen Uimaopetus- ja Hengenpelastusliitto ry.

## Uimaopetuksen muotoja
Suomessa uimaopetusta järjestetään lähes kaikenikäisille. Suosituimpia lasten kursseja ovat vauvauinnit ja uimakoulut. Aikuisille on eri uintilajien tekniikkakursseja sekä myös alkeisuimaopetusta.

## Koulujen uimaopetus
Uimaopetus on kirjattu Perusopetuksen opetussuunnitelman perusteisiin: 1–2 -luokilla vesiliikunta ja uinti kuuluvat liikunnanopetukseen. 3.–6. vuosiluokkien liikunnan opetuksen tavoitteena on opettaa uimataito, jotta oppilas pystyy liikkumaan vedessä ja pelastautumaan vedestä. Hyvän arvosanan (8) kriteeri on, että oppilas on perusuimataitoinen (Osaa uida 50 metriä kahta uintitapaa käyttäen ja sukeltaa 5 metriä pinnan alla). Kuudesluokkalaisista kolme neljästä oppii Suomessa riittävän uimataidon. Uimataidottomuutta selittäviä tekijöitä on, että kunnassa ei ole uimahallia tai että opetussuunnitelman perusteiden mukaista opetusta ei järjestetä. Euroopan ihmisoikeustuomioistuin ei pitänyt uskonnonvapauden loukkaamisena sitä, että Sveitsissä kaksi isää sai sakot estettyään tyttäriään osallistumasta koulun uimaopetukseen, jossa oli samassa ryhmässä myös poikia.

## Uimaopetuksen tarkoitus
Hukkuminen on merkittävä kuolinsyy kehitysmaissa. WHO pitää lasten uimaopetusta tärkeänä hukkumisia ehkäisevänä strategiana. Pohjoismaissa hukkumisia selittävät alkoholinkäyttö, ikä, (mies-)sukupuoli, sairaus, riskikäyttäytyminen sekä puutteellinen uimataito.Viimeksimainittuun voi vaikuttaa uimaopetuksella. Vesi elementtinä on sopiva myös henkilöille, jotka eivät voi harrastaa iskutusta sisältävää liikuntaa.

## Lähteet

## Aiheesta muualla
* Suomen uimaopetus- ja hengenpelastusliitto
Metsäsuunnitelma

**Metsäsuunnitelma** on yksityisen metsänomistajan tai yhteisön metsistä
laadittu puuston hoitosuunnitelma. Metsäsuunnitelma laaditaan yleensä 10 vuoden
talouskaudeksi. Metsäsuunnitelmasta selviää talouskaudelle ehdotetut hakkuut ja metsänhoitotyöt.
Arvio metsän kokonaispuuston että kuviokohtaisen puuston määrästä ja laadusta sekä
arviot metsätalouden tuloista ja menoista. Metsäsuunnitelma pyrkii ohjaamaan metsänomistajaa hyvään ja taloudellisesti kannattavaan metsänhoitoon. Metsäsuunnitelmia laativat esimerkiksi metsäkeskukset, metsänhoitoyhdistykset ja yksityiset metsäpalveluyritykset, kuten UPM.